b'\n_START_ARTICLE_\nMario & Sonic at the Olympic Games\n_START_SECTION_\nHistoriaa\n_START_PARAGRAPH_\nT\xc3\xa4m\xc3\xa4 peli on historiallinen Nintendon ja Segan keskuudessa, sill\xc3\xa4 n\xc3\xa4m\xc3\xa4 suuret pelitalot kilpailivat ennen kesken\xc3\xa4\xc3\xa4n pelikonsolimarkkinoiden johtajuudesta. En\xc3\xa4\xc3\xa4 Sega ei tee pelikonsoleita, vaan valmistaa pelej\xc3\xa4, joten se ei ole varsinainen uhka Nintendolle, joka kilpailee nyt Sonyn ja Microsoftin kanssa. Nyt Nintendo ja Sega ovat yhdist\xc3\xa4neet voimansa ja pist\xc3\xa4neet maskottinsa samaan peliin, mik\xc3\xa4 tekee siit\xc3\xa4 historiallisen.\n_START_SECTION_\nPelaaminen\n_START_PARAGRAPH_\nMario & Sonic at the Olympic Games sijoittuu Pekingiss\xc3\xa4 j\xc3\xa4rjestettyihin vuoden 2008 kes\xc3\xa4olympialaisiin. Siin\xc3\xa4 pelaajan t\xc3\xa4ytyy l\xc3\xa4p\xc3\xa4ist\xc3\xa4 erilaisia Kes\xc3\xa4olympialaisissa pidett\xc3\xa4vi\xc3\xa4 Olympialajeja. T\xc3\xa4ss\xc3\xa4 peliss\xc3\xa4 pelaaja voi pelata yhteens\xc3\xa4 16 erilaisella Mario tai Sonic pelisarjasta tutulla hahmolla jotka on luokitettu Power, All-around, Speed ja Skill-type luokkiin. Pelin lajeihin kuuluu esimerkiksi moukarinheitto, trampoliinivoimistelu ja jousiammunta. Tavallisten Olympialajien lis\xc3\xa4ksi peli sis\xc3\xa4lt\xc3\xa4\xc3\xa4 Marion ja Sonicin pelisarjojen pelien mukaisia teemoja sis\xc3\xa4lt\xc3\xa4vi\xc3\xa4 lajeja, "Dream Event"-lajeja, jotka on p\xc3\xa4\xc3\xa4osin muokattu tavallisista Olympialajeista mainittujen pelisarjojen teemaisiksi, pelin Dream Event-lajeihin kuuluu esimerkiksi Dream Long Jump, Dream Canoeing ja Dream Shooting. Pelin Dream Event-lajeista jotkut sis\xc3\xa4lt\xc3\xa4v\xc3\xa4t esimerkiksi Mario Kart-pelisarjasta tuttuja tavaralaatikoita ja esimerkiksi Dream Shooting sis\xc3\xa4lt\xc3\xa4\xc3\xa4 normaalien maalitaulujen sijasta Eggmanin luomia robotteja joiden ampuminen huipentuu j\xc3\xa4ttikokoisen Eggmanin luoman robotin ampumiseen. Molemmissa versioissa pelaaja voi l\xc3\xa4p\xc3\xa4ist\xc3\xa4 yksitt\xc3\xa4isten lajien suorittamisen lis\xc3\xa4ksi erilaisia Circuitteja, joihin on koottu aina joitakin Olympialajeja. Mario & Sonic at the Olympic Gamesi\xc3\xa4 voi pelata my\xc3\xb6s moninpelin\xc3\xa4 molemmissa versioissa._NEWLINE_Mario & Sonic at the Olympic Games sis\xc3\xa4lt\xc3\xa4\xc3\xa4 Olympialajien lis\xc3\xa4ksi Gallerian, jossa pelaaja voi pelata erilaisia minipelej\xc3\xa4, niit\xc3\xa4 pelaamalla h\xc3\xa4n saa avattua tietotauluja, joissa puolestaan kerrotaan aina tietoa Olympialaisiin liittyvist\xc3\xa4 asioista. Galleria sis\xc3\xa4lt\xc3\xa4\xc3\xa4 my\xc3\xb6s tilan, jossa voi kuunnella erilaisia mainittujen hahmojen pelisarjojen peleist\xc3\xa4 poimittuja musiikkikappaleita. Mario & Sonic at the Olympic Gamesiss\xc3\xa4 pelaaja voi ker\xc3\xa4t\xc3\xa4 my\xc3\xb6s erilaisia "Emblemej\xc3\xa4" (symboleita) joita saa aina kun on suorittanut jonkun semmoisen avaamiseen vaadittavan teht\xc3\xa4v\xc3\xa4n kuten "Mario Emblemill\xc3\xa4" t\xc3\xa4ytyy pelata Mariolla v\xc3\xa4hint\xc3\xa4\xc3\xa4n kerran kaikkia pelin Olympialajeja ja "Playing Emblemill\xc3\xa4" pelaajan t\xc3\xa4ytyy k\xc3\xa4ynnist\xc3\xa4\xc3\xa4 peli 50 kertaa. Peli sis\xc3\xa4lt\xc3\xa4\xc3\xa4 my\xc3\xb6s Mission-moodin, jossa t\xc3\xa4ytyy suorittaa kaikilla hahmoilla aina niille m\xc3\xa4\xc3\xa4r\xc3\xa4tyt Olympialajihaasteet l\xc3\xa4pi ja kun pelaaja on l\xc3\xa4p\xc3\xa4issyt jonkun hahmon teht\xc3\xa4v\xc3\xa4t l\xc3\xa4pi, h\xc3\xa4n kohtaa vastuksen.'